pythainlp/thai-wiki-dataset-v4 huggingface dataset:
วอลเลย์บอลหญิงชิงแชมป์เอเชีย 1989

วอลเลย์บอลหญิงชิงแชมป์เอเชีย 1989  เป็นการแข่งขันวอลเลย์บอลหญิงระดับทวีปเอเชียครั้งที่ 5 และยังเป็นการแข่งขันครั้งแรกที่เริ่มใช้การจัดการแข่งขันหมุนเวียน 2 ปี โดยการแข่งขันจัดขึ้นระหว่างวันที่ 30 กันยายน - 8 ตุลาคม พ.ศ. 2532(ค.ศ.1989) ที่ประเทศฮ่องกง (ในการปกครองของอังกฤษ) มีทีมเข้าแข่งขันทั้งหมด 10 ทีม มีสนามแข่งขัน 1 สนาม โดยจีน สามารถคว้าแชมป์ไปครองเป็นสมัยที่ 3 และ 2 ปีซ้อนติดกันอีกด้วย
รอบจัดอันดับ.
กลุ่ม เอ.
การแข็งขัน
รอบสุดท้าย.
รอบ 4 ทีมสุดท้าย.
รอบรองชนะเลิศ
อันดับการแข่งขัน.
<templatestyles src="Col-begin/styles.css"/>
เซนต์วินเซนต์แลนด์โซบิวทิฟูล

เซนต์วินเซนต์แลนด์โซบิวทิฟูล (– เซนต์วินเซนต์ดินแดนอันสวยงาม) เป็นชื่อของเพลงชาติของเซนต์วินเซนต์และเกรนาดีนส์ สำหรับเพลงก็อดเซฟเดอะควีน ยังคงมีการใช้ในฐานะเพลงสรรเสริญพระบารมี.
ประวัติ.
เซนต์วินเซนต์แลนด์โซบิวทิฟูล ประพันธ์ขึ้นเมื่อปี ค.ศ. 1967 , และ ประกาศใช้เป็นเพลงชาติอย่างเป็นทางการเมื่อ ค.ศ. 1979 ประพันธ์บทร้อง โดย Phyllis Joyce McClean Punnett และ เรียบเรียงทำนอง โดย โจเอล เบอร์แทรม มิเกล (Joel Bertram Miguel).
คิม ฮยัง-กี

คิม ฮยัง-กี (เกิดวันที่ 9 สิงหาคม ค.ศ. 2000) เป็นนักแสดงจากประเทศเกาหลีใต้ 
อาชีพ.
คิมเริ่มอาชีพของเธอด้วยการเป็นนักแสดงเด็กที่เปิดตัวในโฆษณา Paris Baguette ร่วมกับ Jung Woo Sung ดาราร่วมในอนาคต และปรากฏตัวครั้งแรกในภาพยนตร์สัตว์ "Heart Is..." ใน ค.ศ. 2006 ร่วมกับยู ซึง-โฮ ต่อมาจึงแสดงในภาพยนตร์ละครประโลมโลก "Cherry Tomato" หนึ่งในบทบาทโดดเด่นช่วงแรกของคิมคือภาพยนตร์ดราม่า "Wedding Dress" ที่เธอรับบทเป็นลูกสาวของ Song Yoon-ah
เจนี่

เจนี่ (อักษรโรมัน: Janey,) หรือมีชื่อจริงว่า บย็อน ซึง-มี (อักษรโรมัน: Byeon Seung-mi,) เป็นนักแสดง หรือ นักร้อง จากประเทศเกาหลีใต้
รางวัล.
2006 
2007
ทางแยกต่างระดับหนองไม้แดง

ทางแยกต่างระดับหนองไม้แดง  เป็นชุมทางต่างระดับแห่งหนึ่งในจังหวัดชลบุรี เป็นจุดตัดระหว่างถนนสุขุมวิท (ทางหลวงแผ่นดินหมายเลข 3 และหมายเลข 34) กับทางหลวงแผ่นดินหมายเลข 361 ตั้งอยู่ในตำบลคลองตำหรุ อำเภอเมืองชลบุรี จังหวัดชลบุรี
คัง ชัน-ฮี

คัง ชัน-ฮี (เกาหลี: 강찬희; เกิด 17 มกราคม ค.ศ. 2000) รู้จักกันในชื่อ ชันฮี (Chani) เป็นนักแสดงและนักร้องชาวเกาหลีใต้ เขาเริ่มอาชีพของเขาในฐานะนักแสดงเด็กที่โดดเด่นในละครโทรทัศน์ Can You Hear My Heart (2011) และ The Queen's Classroom (2013) ในปี 2015 เขาได้เริ่มเป็นส่วนหนึ่งของทีมพรีเดบิวต์ ภายใต้สังกัดเอฟเอ็นซีเอนเตอร์เทนเมนต์ "Neoz School" เป็นสมาชิกของกลุ่มแรกเรียกว่า NEOZ เขาเดบิวต์ในเดือนตุลาคม 2016 กับวง SF9 ในซิงเกิล "Fanfare"
รถไฟฟ้าปารีส สาย 3

รถไฟฟ้าปารีส สาย 3  เป็นหนึ่งใน 16 เส้นทางของรถไฟฟ้าปารีส วิ่งจากสถานีปงเดอเลอวาลัวไปยังสถานีกาลีเยนี เปิดให้บริการในปี พ.ศ. 2447 โดยมีสายย่อยชื่อว่า สาย 3 (2) (3bis)
ระยะทาง สถิติผู้โดยสาร 87.6 ล้านคน ซึ่งมากเป็นอันดับที่ 9 ในระบบ
แผนที่และสถานี.
<br clear=left>
คิม จี-ฮุน (นักแสดงเกิด พ.ศ. 2543)

คิม จี-ฮุน (อักษรโรมัน: Kim Ji-hoon,) เป็น นักร้อง และ นักแสดงจากประเทศเกาหลีใต้ เขาได้เริ่มอาชีพโดยการเป็นนักแสดงเด็ก ปัจจุบันเป็นสมาชิกของ ทีอาร์ซีเอ็นจี (TRCNG)
ผลงาน.
มิวสิกวิดีโอ.
2013: Green Rain ของ ชายนี่
กลุ่มอาการทารกในครรภ์ได้รับแอลกอฮอล์

กลุ่มอาการทารกในครรภ์ได้รับแอลกอฮอล์  เป็นชุดของความบกพร่องทางร่างกายและจิตใจที่เกิดกับทารกในครรภ์มารดาที่ดื่มแอลกอฮอล์เป็นปริมาณมากระหว่างตั้งครรภ์ แอลกอฮอล์สามารถผ่านรกไปถึงทารก ทำให้การเจริญเติบโตช้าลง น้ำหนักน้อย มีลักษณะเฉพาะเห็นได้จากใบหน้า สมองและเซลล์ประสาทถูกทำลาย ซึ่งอาจทำให้มีปัญหาทางพฤติกรรมและทางจิตได้ รวมทั้งอาจทำให้เกิดความผิดปกติอื่นๆ ทางร่างกาย
 ผลกระทบสำคัญที่สุดของ FAS คือความเสียหายอย่างถาวรต่อระบบประสาทส่วนกลาง โดยเฉพาะสมอง เซลล์สมองและโครงสร้างของสมองที่กำลังพัฒนาอาจมีการเจริญผิดรูป หรือหยุดชะงักลงเมื่อได้รับแอลกอฮอล์ขณะอยู่ในครรภ์ ซึ่งสามารถทำให้มีความพิการทางการนึกคิดและการทำงานของสมองได้ เช่น ความจำไม่ดี สมาธิสั้น ก้าวร้าว ขาดเหตุผล และอาจนำไปสู่ปัญหาต่อเนื่อง เช่น เพิ่มความเสี่ยงของโรคทางจิต ติดยา เป็นต้น การได้รับแอลกอฮอล์ไม่ว่าระยะใดของการตั้งครรภ์ล้วนมีความเสี่ยงต่อพัฒนาการทางสมองทั้งสิ้น เพราะสมองมีการพัฒนาตลอดการตั้งครรภ์ไม่ว่าระยะใดๆ
FAS เป็นสาเหตุที่พบบ่อยมากอย่างหนึ่งของภาวะสติปัญญาบกพร่องในประเทศทางตะวันตก ความชุกของ FAS ในสหรัฐอเมริกาและยุโรปอยู่ที่ประมาณ 0.2-2 ใน 1000 การเกิดมีชีพ ทั้งนี้ไม่ควรสับสน FAS กับ Fetal Alcohol Spectrum Disorder หรือ FASD (กลุ่มของโรคที่เกี่ยวข้องกับทารกในครรภ์ได้รับทางแอลกอฮอล์ ที่มีลักษณะความรุนแรงหลากหลาย (เป็น spectrum)) ซึ่งนับรวมโรคหลายโรครวมถึง FAS ด้วย กลุ่มโรคนี้ทั้งหมดพบได้ 1% ของการเกิดมีชีพในสหรัฐอเมริกา (ประมาณ 10 ใน 1000 การเกิดมีชีพ) ประมาณการณ์กันว่าในการดูแลผู้ป่วย FAS คนหนึ่งตลอดชีวิต จะมีค่าใช้จ่ายทั้งด้านการแพทย์และด้านสังคมสูงสุดถึง 800,000 เหรียญสหรัฐฯ (ประมาณ 25 ล้านบาท) ผลสำรวจผู้ตั้งครรภ์ในสหรัฐอเมริกาพบว่าผู้ตั้งครรภ์ 10-15% ยังดื่มแอลกอฮอล์อยู่ และเกือบ 30% เคยดื่มแอลกอฮอล์อย่างน้อยครั้งหนึ่งระหว่างตั้งครรภ์ ปัจจุบัน Surgeon General of the United States, British Department of Health และ Australian Government National Health and Medical Research Council แนะนำตรงกันว่าผู้ตั้งครรภ์ควรงดดื่มแอลกอฮอล์เด็ดขาดตลอดการตั้งครรภ์
การวินิจฉัย.
มีการทำระบบวินิจฉัยขึ้นในในอเมริกาเหนือหลายระบบ
มิกุมิกุแดนซ์

มิคุมิคุแดนซ์ โปรแกรมทำแอนิเมชัน3d(; โรมาจิ: "MikuMikuDance"; : มิกุ มิกุ เด้นซ์) " Higuchi M "ที่ Higuchi นาย Yu จะถูกพัฒนาโดยบุคคลของตัวเองเว็บเว็บไซต์ " VPVP (Vocaloid โครงการวิดีโอโปรโมชั่น) "ในไม่ชดเชยประชาชนที่มีการเปิดเสรีของ3DCG ภาพยนตร์การผลิตเครื่องมือ ชื่อย่อคือ " MMD "
ข้อมูลย่อย.
มีหลายสีเครื่องฟังก์ชันที่มี3DCG ซอฟแวร์ในขณะที่คุณดาวน์โหลดซิปไฟล์ความจุของประมาณ 5 MB (ประมาณ 11 แม้หลังจากการใช้งานMBขนาดเล็กมาก) และงานนี้ยังมีแสง มันเสร็จสิ้นแม้จะมีการศึกษาระดับปริญญาที่จะเป็นอิสระของประชาชนมีการเปิดผู้เขียนเป็นHiguchiตัวเองจะโพสต์ข้อความ "วิดีโอเป็นไม่ได้ฉ้อโกงเงิน " แท็กที่แนบมา ส่วนใหญ่เป็นคุณสมบัติดังต่อไปนี้สี่จุดอาจได้กล่าวถึง เหล่านี้ฉบับพิมพ์ครั้งแรกจากการดำเนินการเครื่องพื้นฐานคือฟังก์ชันคือ
การเคลื่อนไหวเมื่อมีการสร้างและอีกครั้งเกิดกับเรียลไทม์เลนดาแหวน
WAV ไฟล์และการซิงค์ที่คุณสามารถทำงานในขณะที่
AVI ไฟล์พื้นหลัง
vsq ไฟล์ริมฝีปากผม
ใน 4 vsq ไฟล์คือ VOCALOID ร้องเพลงของข้อมูลไฟล์คือเครื่องสามารถสร้างการเคลื่อนไหวของริมฝีปากโดยอัตโนมัติโดยการอ่านมันฟังก์ชัน
ซันไรส์

ซันไรส์ (; โรมาจิ: "sanraizu",) เป็นชื่อของสตูดิโอผลิตอนิเมะของญี่ปุ่นภายใต้บริษัทบันไดนัมโกะฟิล์มเวิร์กส ก่อตั้งขึ้นในปี ค.ศ. 1972 ในชื่อบริษัท นิปปง ซันไรส์ (Nippon Sunrise) และต่อมาคือ ซันไรส์ สตูดิโอส (Sunrise Studios) ปัจจุบันมีสำนักงานใหญ่ ตั้งอยู่ที่เขตซุนิงะมิ ในกรุงโตเกียว
วันที่ 1 เมษายน ค.ศ. 2021 ชื่อบริษัทซันไรส์ได้เปลี่ยนชื่อมาเป็น บันไดนัมโกะฟิล์มเวิร์กส จากการรับโอนกิจการธุรกิจวิดีโอของบันไดนัมโกะอาร์ตส และ บันไดนัมโกะไรท์สมาร์เก็ตติง และเปลี่ยนชื่อมาเป็นชื่อปัจจุบัน แต่อย่างไรก็ตาม ชื่อของซันไรส์จะเป็นเพียงแค่แบรนด์สำหรับสตูดิโออนิเมะเท่านั้น
ผลงาน.
ในบรรดาสตูดิโออนิเมะขนาดใหญ่และมีชื่อเสียงของญี่ปุ่น ซันไรส์ได้ทำอนิเมะที่มีชื่อเสียงและได้รับการยกย่องออกมาหลายเรื่อง ทั้งอนิเมะที่ผลิตเองหรืออิงจากมังงะ รวมถึงซีรีย์โทกูซัตสึ ตัวอย่างเช่น
รายชื่อธงในประเทศสกอตแลนด์

บทความหน้านี้คือรายการเกี่ยวกับธงต่างๆ ที่เคยใช้และยังใช้อยู่ในสกอตแลนด์. สำหรับธงอื่นๆ ที่มีการใช้ในสหราชอาณาจักร ดูเพิ่มเติมที่ ธงในสหราชอาณาจักร สำหรับการใช้ศักราชในบทความนี้ใช้ปีคริสต์ศักราช เพื่อความสะดวกในการอ้างอิงถึงประวัติศาสตร์สากลเป็นหลัก.
เชิงอรรถ.
<templatestyles src="Reflist/styles.css" />
จักรพรรดิโทบะ

จักรพรรดิโทบะ (24 กุมภาพันธ์ ค.ศ. 1103 – 20 กรกฎาคม ค.ศ. 1156) เป็นจักรพรรดิญี่ปุ่นองค์ที่ 74 ตามลำดับการสืบราชสันตติวงศ์แบบดั้งเดิม
รัชสมัยของจักรพรรดิโทบะกินเวลาตั้งแต่ ค.ศ. 1107 ถึง 1123
พระราชวงศ์.
ก่อนเสด็จขึ้นครองราชบัลลังก์ดอกเบญจมาศ โทบะมีพระนามส่วนพระองค์ ("อิมินะ") ว่า เจ้าชายมูเนฮิโตะ (宗仁親王)
จักรพรรดิโทบะเป็นพระราชโอรสในจักรพรรดิโฮริกาวะกับพระนางฟูจิวาระ โนะ อิชิ (藤原苡子)
จักรพรรดิโทบะมีจักรพรรดินี 3 พระองค์ พระราชโอรสและพระราชธิดา 14 พระองค์
เหตุการณ์ในพระชนม์ชีพของจักรพรรดิโทบะ.
เมื่อพระมารดาของพระองค์สิ้นพระชนม์ พระอัยกา (ปู่) ของพระองค์คืออดีตจักรพรรดิชิรากาวะดูแลและเลี้ยงดูพระองค์
ในช่วงปีแรก ๆ ของรัชสมัยของจักรพรรดิโทบะ พระราชอำนาจที่แท้จริงอยู่ที่พระอัยกาของพระองค์ ซึ่งก็คืออดีตจักรพรรดิชิรากาวะ ซึ่งว่าราชการในวัด
นามรัชสมัย.
ในช่วงที่จักรพรรดิโทบะทรงราชย์ มีการตั้งชื่อรัชสมัยอยู่หลายชื่อด้วยกัน คือ
วัดพระธาตุจอมแจ้ง (อำเภอแม่สรวย)

วัดพระธาตุจอมแจ้ง ตั้งอยู่ที่ ตำบลแม่สรวย อำเภอแม่สรวย จังหวัดเชียงราย ซึ่งเป็นหนึ่งในพระธาตุ 9 จอม และเป็นปูชนียสถานสำคัญแห่งหนึ่งของจังหวัดเชียงราย
ประวัติวัดพระธาตุจอมแจ้ง.
 วัดพระธาตุจอมแจ้งเป็นวัดเก่าแก่มาแต่โบราณ ตามตำนานกล่าวว่า มีพระมหาเถระเจ้ารูปหนึ่งได้เดินทางจาริกเทศนาสั่งสอนพุทธศาสนิกชน เพื่อเป็นการประกาศพุทธศาสนามาจนถึงสถานที่แห่งนี้จนถึงรุ่งแจ้งสว่างพอดี เมื่อปี พ.ศ. 2001 จึงได้ขอวานตาแก่คนหนึ่งที่ปฏิบัติธรรม เฝ้ารักษาพระธาตุแห่งนี้ให้ไปตักน้ำที่แม่น้ำซ่วยขึ้นมาล้างหน้า และได้พักอยู่ที่นี่ 7 วัน ก่อนที่จะเดินทางต่อไปได้มอบพระบรมสารีริกธาตุให้ตาแก่คนนั้น นำไปบรรจุลงในพระธาตุจนเป็นที่สำเร็จลุล่วงแล้วจึงเดินทางจาริกต่อไป และยังได้ทำนายไว้ว่าสมัยต่อไปข้างหน้านี้ ชาวบ้านจะเรียกสถานที่แห่งนี้ว่า “พระธาตุจอมแจ้ง” ส่วนแม่น้ำซ่วยนั้น ชาวบ้านจะเรียกเปลี่ยนไปว่า “แม่น้ำสรวย” ต่อมาในปี พ.ศ. 2482 หลวงพ่ออดุลสีหวัตต์ (สิงห์คำ) ได้มาดำรงตำแหน่งเจ้าคณะตำบลแม่สรวย และเป็นเจ้าอาวาสวัดพระธาตุจอมแจ้ง ได้เทศนาอบรมประชาชนให้มีความเชื่อถือเลื่อมใสในองค์พระธาตุแน่นแฟ้นขึ้นจนประชาชนในเขตอำเภอแม่สรวยได้จัดงานบุญประเพณีทุกๆ วันเพ็ญขึ้น 15 ค่ำ เดือน 8 และได้แนะนำชักชวนศรัทธาญาติโยมให้ช่วยกันบูรณปฏิสังขรณ์ สิ่งปลูกสร้างภายในวัดเพิ่มขึ้นและยังเป็นที่ประดิษฐานของหลวงพ่อทองทิพย์ซึ่งเป็นพระพุทธรูปเก่าแก่ และเชื่อกันว่ามีความศักดิ์สิทธิ์
ความเชื่อ ในการไหว้ พระธาตุดอยจอมแจ้ง เชื่อกันว่า ถ้าได้กราบไหว้และตั้งจิตอธิฐานท่านจะประสบความสำเร็จและรู้แจ้งเห็นจริง 
คำบูชาพระธาตุจอมแจ้ง.
อิมัสมิง อะรุนุธคะมะเน ประภัตตะเคทิตัง ธาตุ เจติยัง อะหังวันทามิ สะระสา อะหังวันทามิ สัพพะทา
สถานีเมโทรเซ็นเตอร์

สถานีเมโทรเซ็นเตอร์ เป็นสถานีรถไฟใต้ดินในกรุงวอชิงตัน ดี.ซี. บนเส้นทางของรถไฟใต้ดินวอชิงตัน เปิดให้บริการวันที่ 27 มีนาคม ค.ศ. 1976 เป็นสถานที่มีความสำคัญเนื่องจากเป็นจุดเปลี่ยนเส้นทางระหว่าง #เปลี่ยนทาง #เปลี่ยนทาง และ #เปลี่ยนทาง โดยแบ่งชานชาลาเป็น "สายสีแดง" และ "สายสีน้ำเงิน-ส้ม" ในอนาคตอาจเชื่อมต่อกับ #เปลี่ยนทาง
รถไฟใต้ดินวอชิงตัน สายสีแดง

รถไฟใต้ดินวอชิงตัน สายสีแดง เป็นเส้นทางรถไฟฟ้าในกรุงวอชิงตัน ดี.ซี. มีจำนวน 27 สถานี ในเขต Montgomery, Maryland และ Columbia เป็นเส้นทางที่มีจำนวนผู้โดยสารมากที่สุด มีแนวเส้นทางคล้ายตัวยู (U)
รายชื่อสถานี.
The following stations are along the line, from northwest to northeast.
เมืองจันทบุรี (ประเทศลาว)

จันทบุรี หรือ จันทะบูลี  เป็นเมืองเอกของนครหลวงเวียงจันทน์ ประเทศลาว ซึ่งมีสถานะเทียบเท่ากับอำเภอในประเทศไทย เป็นที่ตั้งของศูนย์ราชการต่าง ๆ ของนครหลวงเวียงจันทน์
หมู่บ้าน.
เมื่องจันทบุรี มีการปกครองจำนวน 37 หมู่บ้าน ดังนี้<templatestyles src="Div col/styles.css"/>
สนามบินโพธาราม

สนามบินโพธาราม หรือ ท่าอากาศยานโพธาราม  ตั้งอยู่ที่ ตำบลธรรมเสน อำเภอโพธาราม จังหวัดราชบุรี ใช้เป็นสนามบินสำหรับการฝึกบินของเอกชน และมีครื่องบินขนาดเล็กขึ้นลงประจำ มีความยาวของทางวิ่งอยู่ที่ 4,921 ฟุต หรือ 1,500 เมตร และมีความกว้างของทางวิ่งอยู่ที่ 98 ฟุต หรือ 30 เมตร โดยมีอาคารหอควบคุม 1 หลัง และโรงจอดอากาศยาน 1 หลัง
ประวัติ.
สนามบินโพธาราม จัดสร้างและดำเนินงานโดย บริษัท ไทยแอโรสเปซ เซอร์วิส จำกัด โดยก่อสร้างประมาณ พ.ศ. 2538 เพื่อเป็นสนามบินใช้ในการฝึกบิน ของเอกชน โดยตั้งอยู่ที่ ตำบลธรรมเสน อำเภอโพธาราม จังหวัดราชบุรี 
โดยวิทยาลัยเทคโนโลยีสยาม ได้ขยายพื้นที่วิทยาเขตขึ้นที่อำเภอโพธาราม จังหวัดราชบุรี บนพื้นที่ 1,500 ไร่ ซึ่งเดิมเป็นสนามบินราชบุรี ก่อนที่จะปิดทำการ เพื่อพัฒนาเป็นอาคารเรียนรองรับการเปิดหลักสูตรโลจิสติกส์การบิน การซ่อมเครื่องบิน
สายการบิน.
สายการบินระหว่างประเทศ.
"ไม่มีสายการบินพาณิชย์เปิดให้บริการ"
สายการบินภายในประเทศ.
"ไม่มีสายการบินพาณิชย์เปิดให้บริการ"
สนามบินบางพระ

สนามบินบางพระ  ตั้งอยู่ที่ ตำบลบางพระ อำเภอศรีราชา จังหวัดชลบุรี ห่างออกไปประมาณ 3 กิโลเมตร ทางทิศตะวันออกของตัวตำบลบางพระ ตัวสนามบินตั้งอยู่ในเขตของ มหาวิทยาลัยเทคโนโลยีราชมงคลตะวันออก วิทยาเขตบางพระ ใช้เวลาขับรถประมาณ 1:30 ชั่วโมง จากกรุงเทพ หรือ 30 นาที จากเมืองพัทยา เป็นสนามบินของสมาคมสโมสรการบินพลเรือน ใช้สำหรับการฝึกสอนการบิน
ประวัติ.
สนามบินบางพระ ตั้งอยู่ที่ ต.บางพระ อ.ศรีราชา จ.ชลบุรี มีทางวิ่งยาว 924 เมตร และกว้าง 15 เมตร สามารถรับน้ำหนักเครื่องบินได้ 5,700 กิโลกรัม 
สายการบิน.
สายการบินระหว่างประเทศ.
"ไม่มีสายการบินพาณิชย์เปิดให้บริการ"
สายการบินภายในประเทศ.
"ไม่มีสายการบินพาณิชย์เปิดให้บริการ"
รถไฟใต้ดินวอชิงตัน สายสีน้ำเงิน

รถไฟใต้ดินวอชิงตัน สายสีน้ำเงิน เป็นเส้นทางรถไฟฟ้าในกรุงวอชิงตัน ดี.ซี. มีจำนวน 27 สถานี จาก สถานีแฟรนโกเนีย-สปริงฟีลด์ ไปยัง สถานีลาร์โกทาวน์เซ็นเตอร์ โดยมี 13 สถานี เชื่อมต่อกับ และมีบางส่วนเชื่อมต่อกับ โดยมีเพียง 8 สถานีเท่านั้น ที่มีเพียงสายสีน้ำเงินสายเดียว และเส้นทางนี้เชื่อมต่อกับท่าอากาศยานแห่งชาติวอชิงตัน โรนัลด์ เรแกน
รายชื่อสถานี.
หมายเหตุ: * หมายถึง เป็นเส้นทางโครงการ
เมืองศรีโคตรบอง

ศรีโคตรบอง หรือ สีโคดตะบอง  เป็นเมืองของนครหลวงเวียงจันทน์ ประเทศลาว ซึ่งมีสถานะเทียบเท่ากับอำเภอในประเทศไทย
หมู่บ้าน.
<templatestyles src="Div col/styles.css"/>
มาดามดัน

มาดามดัน เป็นละครแนวโรแมนติก-คอมเมดี้ ของบริษัท บรอดคาซท์ ไทย เทเลวิชั่น จำกัด บทประพันธ์โดย พงศกร บทโทรทัศน์โดย ณัชภีม กำกับการแสดงโดย โชติรัตน์ รักเริ่มวงษ์, ภวัต พนังคศิริ อำนวยการผลิตโดย อรุโณชา ภาณุพันธุ์ นำแสดงโดย มาริโอ้ เมาเร่อ แสดงเป็น เน็กซ์ , เฌอมาลย์ บุญยศักดิ์ แสดงเป็น มาดามพุชชี่ / พัฒศรี มาดามดันออกอากาศทุกคืนวันจันทร์-อังคาร เวลา 20.15 - 22.45 น. ทางสถานีวิทยุโทรทัศน์ไทยทีวีสีช่อง 3 เริ่มตอนแรกวันอังคารที่ 26 พฤศจิกายน พ.ศ. 2556 - วันอังคารที่ 7 มกราคม พ.ศ. 2557
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3">สถานีวิทยุโทรทัศน์ไทยทีวีสีช่อง 3
 ละครวันจันทร์ - อังคาร 20:15 - 22:45</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">มาดามดัน</td>
<th style="width: 33%;">ถัดไป</th>
</tr><tr style="text-align: center;">
<td>ทองเนื้อเก้า
</td>
<td> เวียงร้อยดาว
</td></tr>
</table>
อาณานิคมเอเดน

อาณานิคมเอเดน (Musta'marat 'Adan) เป็นดินแดนอาณานิคมของสหราชอาณาจักร ตั้งแต่ ค.ศ. 1937 ถึง ค.ศ. 1963. เป็นเมืองสำคัญทางยุทธศาสตร์ โดยมีท่าเรือของเอเดน (ขนาดพื้นที่)
เชิงอรรถ.
<templatestyles src="Reflist/styles.css" />
นิวส์ทูเดย์

นิวส์ทูเดย์  เป็นหนังสือพิมพ์ท้องถิ่นรายวัน บริการรับ ลงประกาศโฆษณาเชิญประชุมผู้ถือหุ้นสามัญประจำปี ประกาศหนังสือพิมพ์ท้องถิ่น เพิ่มทุน ลดทุน ควบบริษัท เปลี่ยนชื่อบริษัท ย้ายสำนักงานที่ตั้ง วัตถุประสงค์ ข้อบังคับบริษัท กรรมการเข้า-ออก เปลี่ยนแปลงอำนาจกรรมการ เลิกบริษัท ชำระบัญชี เปลี่ยนแปลงห้างหุ้นส่วนเป็นบริษัท จ่ายเงินปันผล งบดุลบริษัทเงินทุนหลักทรัพย์ บริษัทประกันภัย บริษัทจำกัด(มหาชน) ไถ่ถอนจำนอง ประกาศขายทอดตลาดหุ้นของลูกหนี้ และ ลงประกาศโฆษณาเชิญประชุมสามัญประจำปี
สาวน้อยในตะเกียงแก้ว ภาค 2

สาวน้อยในตะเกียงแก้ว 2 ตอน...แม่มดน้อยตัวป่วน เป็นละครโทรทัศน์ไทยจากบทประพันธ์ของ โสภี พรรณราย ถูกสร้างครั้งแรก ปี พ.ศ. 2547 ชื่อนิยายจริงๆคือ “แม่มดน้อยตัวป่วน“ แต่ทางช่อง7 ใช้ชื่อเรื่องเหมือนชื่อภาคแรก แล้วใส่คำว่าตอนนำหน้าชื่อเรื่องจริง คือ ตอน…แม่มดน้อยตัวป่วน เขียนบทโทรทัศน์โดย ภาวิต กำกับการแสดงโดย จรูญ ธรรมศิลป์ นำแสดงโดย ตะวัน จารุจินดา, ไปรยา สวนดอกไม้, ดวงดาว จารุจินดา, สุภาภรณ์ คำนวณศิลป์, อุษามณี ไวทยานนท์, วีระชัยศรีวณิก วรรณึกกุล , ปฏิญญา วิโรจน์แสงประทีป ออกอากาศทางสถานีโทรทัศน์สีกองทัพบกช่อง 7
เป็นภาคต่อของสาวน้อยในตะเกียงแก้ว (ออกอากาศในปี 2545) หลังจากที่ประสบความสำเร็จจากละครเรื่องนี้ ทางช่อง 7 ยังได้ทำภาคต่อ คือ สาวน้อยในตะเกียงแก้ว ภาค 2 ตอน แม่มดน้อยตัวป่วน (ออกอากาศในปี 2547) สาวน้อยในตะเกียงแก้ว ภาค 3 ตอน อสูรน้อยในตะเกียงแก้ว (ออกอากาศในปี 2555) สาวน้อยในตะเกียงแก้ว ภาค 4 ตอน พ่อมดเจ้าเสน่ห์ (ออกอากาศในปี 2561) และ สาวน้อยในตะเกียงแก้ว ภาค 5 ตอน มนตราตะเกียงแก้ว (ออกอากาศในปี 2566)
สีสันของละคร เป็นละครแนวโรแมนติก แฟนตาซี สามารถจินตนาการไปกับตัวละครนั้นๆได้ เรื่องนี้เกี่ยวกับแม่มด คือ ฮันนี่ รับบทโดย ไปรยา สวนดอกไม้ และมีแมวและเสือพูดได้ คือ ชิกเก้น (ผู้ให้เสียงพากย์: วิชญะ จารุจินดา) และ ไทเกอร์ (ผู้ให้เสียงพากย์ : ธนศักดิ์ อุ่นอ่อน) เพื่อสร้างสีสัน ให้กับผู้ที่ได้ชมละครโทรทัศน์เรื่องนี้ ละครเรื่องนี้จึงตรึงตาผู้ชม ไม่วากระทั่งเด็กและผู้ใหญ่ ทำให้เรื่องนี้ถูกสร้างมาแล้วด้วยกันถึง 3 ภาค(นับตั้งแต่ภาคแรกถึงปัจจุบัน) และจะเปลี่ยนตัวนักแสดงไปเรื่อยๆ แต่มีนักแสดง 1 คนที่ไม่เปลี่ยนแปลงก็คือ แม่มดทาฮิร่า รับบทโดย ดวงดาว จารุจินดา
นักแสดง.
ลำดับรายการโทรทัศน์.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3">สถานีโทรทัศน์สีกองทัพบกช่อง 7
 ละครวันศุกร์-อาทิตย์ เวลา 20:25–22:35</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">สาวน้อยในตะเกียงแก้ว ภาค 2</td>
<th style="width: 33%;">ถัดไป</th>
</tr><tr style="text-align: center;">
<td>"คุณพ่อรับจ้าง"
</td>
<td>"รักสุดขั้ว"
</td></tr>
</table>
แม่น้ำปรือปิยัจ

แม่น้ำปรือปิยัจ (;) เป็นแม่น้ำในยุโรปตะวันออก มีความยาวราว ไหลไปทางตะวันออกผ่านประเทศยูเครน เบลารุส และกลับมายูเครนอีกครั้ง ไหลลงสู่แม่น้ำนีเปอร์
สไกรอส

สไกรอส (,) เป็นเกาะใต้สุดในกลุ่มเกาะสปอระดีส ทางตอนกลางค่อนไปทางเหนือของทะเลอีเจียน ประเทศกรีซ เป็นเกาะใหญ่ที่สุดในหมู่เกาะ มีพื้นที่ 209 ตร.กม. และมีประชากรราว 3,000 คน (ค.ศ. 2003) ตามตำนานกรีก เกาะนี้เป็นสถานที่ซึ่งนักรบอะคิลลีสใช้หลบภัยและพระเจ้าเชซุสแห่งเอเธนส์ถูกปลงพระชนม์ ชาวเอเธนส์ได้ครอบครองเกาะนี้เมื่อประมาณ 475 ปีก่อนคริสต์ศักราช
เทศบาล.
เทศบาลสไกรอสตั้งอยู่ในหน่วยภูมิภาค Euboea นอกจากตัวเกาะแล้ว เขตเทศบาลยังมีเกาะขนาดเล็ก Skyropoula ที่มีผู้อาศัย และกลุ่มเกาะขนาดเล็กกว่าที่ไม่มีผู้อาศัยอยู่ เทศบาลนี้มีพื้นที่ทั้งหมด
สปอระดีส

หมู่เกาะสปอระดีส  เป็นหมู่เกาะนอกชายฝั่งตะวันออกของประเทศกรีซ ทางตะวันออกเฉียงเหนือของเกาะยูบีอา ในทะเลอีเจียน ประกอบด้วยเกาะ 24 เกาะ เป็นเกาะที่ไม่มีคนอาศัยอย่างถาวร 4 เกาะ คือเกาะอโลนิสซอส เกาะสเกียทอส เกาะสโกเพลอส และเกาะสไกรอส
เกาะยูบีอา

ยูบีอา หรือ เอเวีย ("เอว-บอย-อา") เป็นเกาะที่มีขนาดใหญ่ที่สุดเป็นอันดับสองในกรีซ (เป็นรองเพียงแค่เกาะครีต) มีช่องแคบเล็กๆ ชื่อ ช่องแคบยูริปัส (Euripus) กั้นอยู่ระหว่างเกาะยูบีอากับแผ่นดินใหญ่ของกรีซ ตัวเกาะยาวประมาณ และส่วนกว้างที่สุดมีระยะทาง สภาพภูมิประเทศของเกาะเป็นแนวเขายาว พาดจากตะวันตกเฉียงเหนือไปตะวัออกเฉียงใต้ อันเป็นส่วนหนึ่งของแนวเขาที่เริ่มต้นจากทิศตะวันของเทสซาลี แล้วลงใต้ต่อเนื่องไปจนถึงเกาะอานดรอส (Andros), ตินอส (Tinos) และ มิโคนอส (Mykonos) เกาะยูบีอามียอดเขาที่สูงที่สุดคือ ยอดเขาดิรฟี (Dirfi) ที่ความสูง ปัจจุบันเกาะยูบีอาเป็นส่วนหนึ่งของเขตปกครองยูบีอา ซึ่งรวมไปถึงเกาะสไกรอส และพื้นที่ส่วนหนึ่งของกรีซแผ่นดินใหญ่ 
ชื่อ "ยูบีอา" (Euboea) มาจากคำสมาสกรีกว่า "εὖ" แปลว่า ดีงาม, สูงส่ง และ "βοῦς" แปลว่า วัว
เรื่องตามตำนานปรัมปรา.
ตำนานของเกาะส่วนหนึ่งมีที่มาจากการปะทุของภูเขาไปบนเกาะ ซึ่งถูกโยงไปถึงการต่อสู้ระหว่างไทแทน และอสูรดึกดำบรรพ์ ก่อนที่จะมีเทพโอลิมปัส โดยเฉพาะตามเค้าโครงเรื่องของ ไททาโนมาเคีย (มหาสงครามของเหล่าไทแทน) อันเล่าถึงการต่อสู้กันระหว่างพวกไทแทน และเฮคาตอนคีร์ (Hecatonchires - "อสูรร้อยมือ")
ประวัติศาสตร์.
ในยุคโบราณเกาะยูบีอาได้รับการพาดพิงถึง ผ่านสองเมืองสำคัญบนเกาะ คือ แคลซิส กับ อีรีเทรีย (Eretria) ซึ่งโฮเมอร์ได้อ้างถึงในบัญชีรายชื่อเรือ หรือเนื้อหาในเล่มที่ 2 ของมหากาพย์อีเลียด ทั้งสองเมืองได้รับการตั้งรกรากโดยชาวไอโอเนียจากแอตติกา และต่อมาก็ขยายอาณานิคมต่อไปใน แมกนากรีเชีย และซิซิลี เช่น เรจิอัม และ คูไม (Cumae) จนไปถึงชายฝั่งของมาเกโดเนีย อาณานิคมเหล่านี้เปิดเส้นทางการค้าให้แก่กรีซ และมีบทบาทสำคัญในการขยายอารยธรรมตะวันตก เช่น การใช้หน่วยชั่งตวงวัดของยูบีอาตามเมืองของชาวไอโอเนีย โดยเฉพาะอย่างยิ่งในเอเธนส์ จนกระทั่งสิ้นศตวรรษที่ 7 ก่อนค.ศ.
เมืองแคลซิส และอีรีเทรียเป็นเมืองคู่แข่งที่มีอำนาจสูสีกัน แต่เมื่อคราวอาณาจักรเปอร์เซียยกทัพมารุกรานกรีซครั้งแรก หลังจากยุทธการที่เทอร์มอพิลี และยุทธนาวีที่อาร์เตมิเซียม ทัพของเปอร์เซียก็สามารถเข้ายึดเอเธนส์ ยูบีอา และบีโอเชียไว้ได้
เทพ โชตินุชิต

เทพ โชตินุชิต เป็นอดีตนักการเมือง นักกฎหมาย และทนายความชาวไทย เคยดำรงตำแหน่งสมาชิกสภาผู้แทนราษฎรจังหวัดศรีสะเกษ รัฐมนตรีช่วยว่าการกระทรวงพาณิชย์ และรัฐมนตรีที่ไม่ประจำกระทรวง และเป็นหัวหน้าพรรคการเมือง 2 พรรค คือ พรรคเศรษฐกร (พ.ศ. 2498 - พ.ศ. 2501) และพรรคแนวร่วม-เศรษฐกร (พ.ศ. 2511 - พ.ศ. 2514)
ประวัติ.
เทพ โชตินุชิต เกิดเมื่อวันที่ 27 มกราคม พ.ศ. 2450 ที่ ตำบลบ่อพลับ อำเภอเมืองนครปฐม จังหวัดนครปฐม คุณพ่อคือขุนสุภมาตรา (เทียบ โชตินุชิต) มีคุณแม่คือ นางแว่นแก้ว ศุภมาตรา เป็นลูกคนที่ 4 จากทั้งหมด 8 คน
การศึกษา.
เมื่อเริ่มโตขึ้นนาย เทพได้เข้าศึกษาต่อในโรงเรียนพระปฐมวิทยาลัย จนจบชั้นมัธยมศึกษาปีที่ 6 เมื่ออายุ 15 ปี จากนั้นได้เข้าศึกษาต่อที่ ธรรมศาสตรบัณฑิตจาก มหาวิทยาลัยธรรมศาสตร์และการเมือง และเนติบัณฑิตไทย (น.บ.ท.)
อาชีพก่อนทำงานการเมือง.
เมื่อ พ.ศ. 2475 ประกอบอาชีพทนายความและผู้พิพากษาก่อนที่จะได้สมรสกับสนอง โชตินุชิต ที่จังหวัดสมุทรสาคร ก่อนที่จะไปเป็นผู้พิพากษาฝึกหัดที่จังหวัดขุขันธ์
อาชีพส.ส..
และได้ลาออกมาสมัครสมาชิกสภาผู้แทนราษฎร (ส.ส.) ที่จังหวัดศรีสะเกษ เมื่อ พ.ศ. 2480 นับเป็น ส.ส. คนแรกของจังหวัดศรีสะเกษ ที่มาจากการเลือกตั้งโดยตรง และได้รับการเลือกตั้งต่อมาอีก 3 สมัย
เมื่อเกิดการยุบสภาได้กลับไปเป็นผู้พิพากษาอีกครั้งที่จังหวัดนครพนม ต่อมาในปี พ.ศ. 2490 ได้สมันคร ส.ส. ศรีษะเกษ ในนามพรรคประชาธิปัตย์ แต่แพ้เพียงแค่ 2 คะแนนใน พ.ศ. 2492 เป็นรัฐมนตรีลอย และเป็นรัฐมนตรีช่วยว่าการกระทรวงพาณิชย์ เมื่อ พ.ศ. 2493 เคยเป็นเลขาธิการพรรคประชาธิปัตย์ ระหว่างปี พ.ศ. 2491 - พ.ศ. 2492 นับเป็นเลขาธิการพรรคคนที่ 2 ต่อจากหม่อมราชวงศ์คึกฤทธิ์ ปราโมช
นอกจากแล้วยังเป็นสมาชิกสภาร่างรัฐธรรมนูญ พ.ศ. 2491 เคยก่อตั้งพรรคการเมืองขึ้นมา คือ พรรคเศรษฐกร และพรรคแนวร่วม-เศรษฐกร แต่ไม่ประสบความสำเร็จมากนัก ต่อมาได้รับคำเชิญไปเยือนประเทศจีน หลังจากที่กลับมาได้ถูกจบในข้อหาคอมมิวนิสต์ เมื่อ พ.ศ. 2500 ได้มีการออก พ.ร.บ. นิรโทษกรรม จึงสามารถออกจากคุกได้ เมื่อเกิดการเลือกตั้ง ใน เดือนกุมพาพันธ์ พ.ศ. 2500 จนได้รับชัยชนะ และครังที่ 2 ในเดือนธันวาคม พ.ศ. 2500 อีกด้วย
เทพ โชตินุชิต ได้ชื่อว่าเป็นนักการเมืองที่เป็นนักกฎหมายที่ต่อสู้เพื่อความยุติธรรมให้แก่สังคมมาโดยตลอด เคยถูกจับและเคยช่วยเหลือหลายบุคคลมาแล้ว อาทิ ทองใบ ทองเปาด์ ซึ่งก่อนจะเกิดเหตุการณ์ 14 ตุลาคม ในปี พ.ศ. 2516 ไม่นาน เทพ โชตินุชิต ได้ร่วมกับสมาชิกพรรคประชาธิปัตย์อีก 3 คน คือ พิชัย รัตตกุล ดำรง ลัทธพิพัฒน์ และชวลิต อภัยวงศ์ ลงชื่อคัดค้านการดำรงตำแหน่งนายกรัฐมนตรีของจอมพลถนอม กิตติขจร ที่มหาวิทยาลัยธรรมศาสตร์ ซึ่งมีผู้มาลงชื่อทั้งหมด 100 คนด้วย
ถึงแก่อนิจกรรม.
เทพ โชตินุชิต ถึงแก่อนิจกรรม เมื่อวันที่ 7 เมษายน พ.ศ. 2517 ที่โรงพยาบาลรามาธิบดี สิริอายุได้ 67 ปี จากโรคตับแข็ง
แผ่นดินไหวในเกาะชวา พ.ศ. 2554

แผ่นดินไหวในเกาะชวา พ.ศ. 2554 เป็นแผ่นดินไหวความรุนแรง 6.8 โมเมนต์แมกนิจูดซึ่งเกิดขึ้นเมื่อเวลา 20:06 UTC ของวันที่ 3 เมษายน โดยมีจุดศูนย์กลางอยู่ห่างจากเกาะคริสต์มาสไปทางตะวันออกเฉียงเหนือ 241 กิโลเมตร และอยู่ห่างจากกรุงจาการ์ตา ประเทศอินโดนีเซีย ไปทางตะวันออกเฉียงใต้ 412 กิโลเมตร มีรายงานว่าแรงสั่นสะเทือนสามารถรู้สึกได้ในประเทศเพื่อนบ้านบางประเทศ ในสิงคโปร์ มีรายงานว่าแผ่นดินไหวความรุนแรงระหว่าง 3-3.9 แมกนิจูดสามารถรู้สึกได้
หลังเหตุการณ์แผ่นดินไหว มีรายงานว่ามีผู้เสียชีวิตหนึ่งราย ถึงแม้ว่าจะมีรายงานความเสียหายที่เกิดขึ้นเพียงเล็กน้อย แผ่นดินไหวดังกล่าวตามมาด้วยแรงสั่นสะเทือนอีกสองครั้ง ครั้งแรก มีความรุนแรง 6.0 แมกนิจูด ซึ่งเกิดขึ้นใกล้กับเกาะตาเลาด์ เมื่อวันที่ 5 เมษายน และอีกครั้งหนึ่ง ความรุนแรง 6.1 แมกนิจูด ซึ่งเกิดขึ้นเมื่อวันที่ 6 เมษายน
พิกส์ (เศรษฐศาสตร์)

พิกส์  คือคำย่อที่ถูกเรียกโดยนักวิเคราะห์เศรษฐกิจ กลุ่มนักวิชาการ และสำนักพยากรณ์เศรษฐกิจระหว่างประเทศ ถึงรัฐอธิปไตยในทวีปยุโรปที่ประสบปัญหาหนี้สาธารณะอันประกอบไปด้วย
ซึ่งในบางกรณีอาจรวมไปถึงรัฐอธิปไตยอีกสองรัฐคือ
โดยบ่อยครั้งที่คำย่อนี้ถูกนำไปใช้เกี่ยวกับปัญหาหนี้สาธารณะในภาคเศรษฐกิจ ซึ่งบางครั้งสำนักข่าวบางสำนักและองค์กรระหว่างประเทศบางแห่งจำกัดหรือห้ามการใช้คำย่อดังกล่าวโดยตรง ด้วยเหตุผลบางประการถึงการนำไปใช้ในการโจมตีและวิจารณ์อย่างมีนัยสำคัญ
ประวัติ.
คำย่อถูกใช้มาอย่างยาวนานโดยนักวิเคราะห์ของธนาคาร นักธุรกิจ นักวิชาการ และนักวิจารณ์ ย้อนกลับไปได้อย่างน้อยถึงช่วงต้นของการรวมเขตเศรษฐกิจยุโรป โดยใช้ในการหมายถึงกลุ่มประเทศยูโรโซนหรือกลุ่มประเทศในแถบยุโรปตอนใต้ที่มีลักษณะแวดล้อมทางเศรษฐกิจที่คล้ายคลึงกัน
การโต้เถียง.
คำย่อนี้ถูกประณามว่าเป็นคำหยาบคายโดยรัฐมนตรีว่าการกระทรวงการคลังของโปรตุเกสในปี พ.ศ. 2551 และโฆษกประจำรัฐบาลโปรตุเกสและสเปนบางคนก็พิจารณาว่าคำย่อนี้เป็นคำหยาบคายด้วยเช่นกัน นอกจากนี้สำนักข่าวบางสำนักเช่น "ไฟแนนเชียลไทม์" และ "บาร์เคลย์แคปิตอล" ยังได้จำกัดหรือห้ามใช้คำย่อนี้ในข่าวของตนอีกด้วย
ความเปลี่ยนแปลง.
ในช่วงต้นของวิกฤตการณ์ทางการเงินโลก พ.ศ. 2550–2553 ความเปลี่ยนแปลงหลายอย่างก็ได้เกิดขึ้น เมื่อมีการบรรจุตัวอักษร "I" เพิ่มเข้าไปอีกหนึ่งตัวกลายเป็น "PIIGS" โดยนักวิจารณ์บางคน โดยอักษรตัวดังกล่าวหมายถึงอีกประเทศที่เพิ่มเข้ามาคือไอร์แลนด์จากวิกฤตเศรษฐกิจไอร์แลนด์ พ.ศ. 2551–2553 หรือบ้างก็ได้เปลี่ยนความหมายของตัวอักษรดังกล่าวในคำย่อเดิมซึ่งหมายถึงอิตาลีมาเป็นไอร์แลนด์แทน 
นอกจากนี้แล้วยังมีการเพิ่มตัวอักษร "G" เข้าไปอีกเพิ่มเติมในช่วงมาตรการกอบกู้ระบบธนาคารในสหราชอาณาจักร พ.ศ. 2552 ตลอดจนเข้าสู่ช่วง วิกฤตหนี้สาธารณะยุโรป พ.ศ. 2553 นักวิเคราะห์บางคนก็ถึงกลับเปลี่ยนคำย่อเป็น "PIIGGS" ซึ่งได้ทำการรวมเอาสหราชอาณาจักรเข้าไปอยู่ในกลุ่มดังกล่าวด้วย โดยพิจารณาจากสภาพการณ์ทางเศรษฐกิจและการเมือง
ช้างบอร์เนียว

ช้างบอร์เนียว หรือ ช้างแคระบอร์เนียว  เป็นชนิดย่อยของช้างเอเชียชนิดหนึ่ง มีชื่อวิทยาศาสตร์ว่า "Elephas maximus borneensis" พบได้เฉพาะบนเกาะบอร์เนียวเท่านั้น
ถูกเรียกว่าเป็น "ช้างแคระ" เพราะมีขนาดลำตัวที่เมื่อโตเต็มที่แล้วมีขนาดเล็กกว่าช้างเอเชียชนิดอื่น ๆ อย่างมาก โดยมีความสูงประมาณ 8 ฟุต เท่านั้นเอง ตัวผู้มีงาสั้น ๆ หรือไม่มีเลย ขณะที่ตัวเมียมีขนาดเล็กกว่าตัวผู้ มีใบหูใหญ่ มีลำตัวอ้วนกลมกว่า และมีนิสัยไม่ดุร้าย มีลักษณะความแตกต่างทางพันธุกรรมจากช้างเอเชียชนิดอื่น ๆ พอสมควร
สุลต่านแห่งซูลูได้นำเอาช้างที่ถูกจับเข้ามาบนเกาะบอร์เนียวในคริสต์ศตวรรษที่ 18 ก่อนจะถูกปล่อยเข้าป่าไป เดิมเชื่อว่าเคยมีอยู่ในภาคใต้ตอนล่างของไทยด้วย โดยมีบันทึกในโครงการยุววิจัยประวัติศาสตร์ท้องถิ่นภาคใต้ โรงเรียนสตรีพัทลุง ระบุว่า
<templatestyles src="แม่แบบ:คำพูด/style.css" />ช้างแคระเหล่านี้มีถิ่นที่อยู่บริเวณที่ราบลุ่มทางตอนเหนือของทะเลสาบสงขลา ชาวบ้านในท้องถิ่นเรียกว่า ช้างค่อม, ช้างแคระ, ช้างแกลบ หรือ ช้างพรุ มีรูปร่างลักษณะอย่างช้างทั่ว ๆ ไปแต่มีขนาดเล็กกว่า ขนาดลำตัวสูงประมาณควาย ซึ่งในบันทึกการพบเห็นช้างค่อมนั้น มีการบันทึกไว้น้อยมาก และสูญหายไปเมื่อราว ๆ 60-70 ปีที่ผ่านมา อีกทั้งในปี พ.ศ. 2506 นายแพทย์บุญส่ง เลขะกุล นักนิยมไพรคนสำคัญของไทย ทำการสำรวจในเรื่องช้างแคระนี้ ก็ไม่ปรากฏร่องรอยรอบ ๆ ทะเลสาบสงขลาอีกเลย
เป็นช้างที่เพิ่งได้รับการแบ่งแยกเป็นชนิดย่อยเมื่อไม่นานมานี้ และอยู่ในสภาวะใกล้สูญพันธุ์แล้ว จากการวิจัยพบว่า ช้างแคระบอร์เนียวอาศัยหากินตามป่าในที่ราบลุ่มและบริเวณลุ่มแม่น้ำ ซึ่งใกล้กับพื้นที่ทำกินของผู้คนบนเกาะด้วย และพบว่ามีจำนวนประชากรประมาณ 1,500 ตัว โดยจะอาศัยอยู่ในป่าแถบตะวันออกเฉียงเหนือของเกาะบอร์เนียวเท่านั้น ซึ่งพื้นที่ส่วนใหญ่ก็อยู่ในเขตรัฐซาบะฮ์ของมาเลเซีย
ทางกองทุนสัตว์ป่าโลก (WWF) ได้มีโครงการอนุรักษ์และศึกษาเกี่ยวกับช้างชนิดนี้ เนื่องจากยังมีข้อมูลทางวิชาการอยู่น้อยมาก
เจ้าจอมมารดาลูกจันทน์เล็ก ในรัชกาลที่ 2

เจ้าจอมมารดาลูกจันทน์เล็ก (เกิด: พ.ศ. 2341 — ถึงแก่อนิจกรรม: 16 กุมภาพันธ์ พ.ศ. 2431) เป็นพระสนมในพระบาทสมเด็จพระพุทธเลิศหล้านภาลัย รัชกาลที่ 2 ประสูติกาลพระราชธิดาเพียงพระองค์เดียวคือ พระเจ้าบรมวงศ์เธอ พระองค์เจ้าแม้นเขียน 
หลังสิ้นรัชกาลพระบาทสมเด็จพระพุทธเลิศหล้านภาลัย เจ้าจอมมารดาลูกจันทน์เล็กได้ออกไปเป็นหม่อมในพระเจ้าบรมวงศ์เธอ กรมหลวงภูวเนตรนรินทรฤทธิ์, พระเจ้าบรมวงศ์เธอ กรมพระพิทักษเทเวศร์ และพระเจ้าบรมวงศ์เธอ กรมพระพิพิธโภคภูเบนทร์ ตามลำดับ
ประวัติ.
เจ้าจอมมารดาลูกจันทน์เล็ก มีนามเดิมว่า จัน หรือ ลูกจันทน์ เป็นธิดาของเจ้าสุกแห่งหลวงพระบาง บางแหล่งข้อมูลก็ว่าสืบเชื้อสายจากเจ้านายแห่งเวียงจันทน์ มีพี่น้องที่ปรากฏนามอีกสองคนคือ คุณลูกอิน และคุณทองดี หม่อมละครในสมัยพระบาทสมเด็จพระพุทธเลิศหล้านภาลัย 
เจ้าสุกผู้บิดาได้นำเจ้าจอมมารดาลูกจันทน์เล็กมาถวายตัวแก่พระบาทสมเด็จพระพุทธยอดฟ้าจุฬาโลกมหาราช รัชกาลที่ 1 ตั้งแต่อายุ 8 ขวบ พร้อมกับน้องสาวอีกสองคนดังกล่าว ได้เป็นละครหลวงรุ่นเล็ก ในรัชกาลที่ 1 รับบทเป็น นางวิยะดา เมื่อสิ้นรัชสมัยของพระบาทสมเด็จพระพุทธยอดฟ้าจุฬาโลกมหาราชแล้ว เจ้าจอมมารดาลูกจันทน์เล็กมีอายุประมาณ 11-12 ปี จึงได้เป็นละครหลวงในสมัยของพระบาทสมเด็จพระพุทธเลิศหล้านภาลัย รัชกาลที่ 2 ในบทนางมะเดหวี สนองพระเดชพระคุณรับราชการเป็นพระสนม และให้ประสูติกาลพระราชธิดาเพียงพระองค์เดียว คือ พระเจ้าบรมวงศ์เธอ พระองค์เจ้าแม้นเขียน (พ.ศ. 2366—2456)
ภายหลังการสวรรคตของพระบาทสมเด็จพระพุทธเลิศหล้านภาลัย ในปี พ.ศ. 2367 กล่าวกันว่าพระเจ้าบรมวงศ์เธอ กรมหลวงภูวเนตรนรินทรฤทธิ์ ซึ่งเป็นพระโอรสของรัชกาลที่ 2 ทรงส่งเพลงยาวไปเกี้ยวเจ้าจอมมารดาลูกจันทน์เล็ก เจ้าจอมมารดาลูกจันทน์เล็กจึงใช้ "สิทธิสตรี" ออกจากวังหลวงไปอยู่วังกรมหลวงภูวเนตรฯ จนได้เป็นหม่อมอยู่พักหนึ่งท่านก็ย้ายไปยังวังของพระเจ้าบรมวงศ์เธอ กรมพระพิทักษเทเวศร์ แต่ต่อมาไม่ช้านานนักก็ย้ายไปยังวังของพระเจ้าบรมวงศ์เธอ กรมพระพิพิธโภคภูเบนทร์ พระเชษฐาองค์ใหญ่ และเจ้าจอมมารดาลูกจันทน์เล็กก็เตร็ดเตร่ไปเรื่อย ๆ
เจ้าจอมมารดาลูกจันทน์เล็กได้เป็นครูละครหลวงในรัชกาลพระบาทสมเด็จพระจอมเกล้าเจ้าอยู่หัว และพระบาทสมเด็จพระจุลจอมเกล้าเจ้าอยู่หัว ด้วยเป็นครูละครสำคัญของสมเด็จเจ้าพระยาบรมมหาศรีสุริยวงศ์ (ช่วง บุนนาค) ท้ายที่สุดเจ้าจอมมารดาลูกจันทน์เล็กถึงแก่อนิจกรรมเมื่อ วันเสาร์ แรม 1 ค่ำ เดือน 3 ปีชวด สัมฤทธิศก หรือวันที่ 16 กุมภาพันธ์ พ.ศ. 2431 สิริรวมอายุได้ 90 ปี
คณะเภสัชศาสตร์ มหาวิทยาลัยบูรพา

คณะเภสัชศาสตร์ มหาวิทยาลัยบูรพา จัดตั้งขึ้นเมื่อ พ.ศ. 2552 ดำเนินการสอนหลักสูตรเภสัชศาสตรบัณฑิตเพื่อเพื่อสร้างเภสัชกร ที่มีทักษะการปฏิบัติงานด้านบริบาลทางเภสัชกรรม และเพื่อสนับสนุนการเรียนการสอนของกลุ่มคณะทางด้านวิทยาศาสตร์สุขภาพของมหาวิทยาลัยบูรพา
ประวัติ.
ด้วยศาสตราจารย์ ดร.สุชาติ อุปถัมภ์ (อธิการบดี มหาวิทยาลัยบูราพา ในขณะนั้น) มีความคิดริเริ่ม ที่จะให้มหาวิทยาลัยบูรพามี
คณะเภสัชศาสตร์ เพื่อเสริมสร้างความเข้มแข็งให้กับกลุ่มคณะทางด้านวิทยาศาสตร์สุขภาพของมหาวิทยาลัยบูรพา โดยมี
การแต่งตั้งคณะกรรมการโครงการจัดตั้งคณะเภสัชศาสตร์ และร่างหลักสูตรเภสัชศาสตร์บัณฑิตขึ้นในวันที่ 24 มิถุนานยน
2552 ซึ่งมีรองศาสตราจารย์ ดร. มณฑล สงวนเสริมศรี(อดีต คณบดีคณะเภสัชศาสตร์ และอธิการบดี มหาวิทยาลัยนเรศวร)
เป็นประธานกรรมการ และรองศาสตราจารย์ ดร.เรณา พงษ์เรืองพันธุ์ (รองอธิการบดีฝ่ายวิชาการ มหาวิทยาลัยบูรพา)
เป็นรองประธานกรรมการ พร้อมด้วยคณาจารย์จากคณะเภสัชศาสตร์ มหาวิทยาลัยนเรศวร และบุคลากรของมหาวิทยาลัย
บูรพาเป็นกรรมการ จากนั้นสภามหาวิทยาลัยบูรพาได้อนุมัติการจัดตั้งคณะเภสัชศาสตร์เมื่อวันที่ 25 กันยายน 2552 และ
ประกาศในราชกิจจานุเบกษาเมื่อวันที่ 26 ตุลาคม 2552 โดยมีหน้าที่จัดการศึกษาระดับปริญญาตรีและบัณฑิตศึกษา
วิจัยและบริการวิชาการด้านเภสัชศาสตร์ มีคณบดีเป็นผู้บังคับบัญชาสูงสุดในช่วงแรกของการก่อตั้ง มหาวิทยาลัยได้
มอบให้ ศาสตราจารย์ ดร.สมศักดิ์ พันธุวัฒนา (รองอธิการบดีฝ่ายวิจัยมหาวิทยาลัยบูรพา) รักษาการในตำแหน่งคณบดี
จนกระทั่งวันที่ 1 กุมภาพันธ์ 2553 ผู้ช่วยศาสตราจารย์ ดร.วิบูลย์ วัฒนาธร ดำรงตำแหน่งคณบดีตามมติของสภามหาวิทยาลัย
การดำเนินงานของคณะ.
มหาวิทยาลัยบูรพามีความประสงค์ที่จะเปิดรับนิสิตรุ่นแรกตั้งแต่ปีการศึกษา 2553 เป็นต้นไปจึงได้ยื่นเอกสารขอรับการรับรองจาก
สถาบัน และเห็นชอบหลักสูตรจากสภาเภสัชกรรมเมื่อวันที่ 13 ตุลาคม 2553 ต่อมาคณะอนุกรรมการการประเมินสถาบันและหลักสูตร
เภสัชศาสตร์บัณฑิตจากสภาเภสัชกรรมได้ตรวจเยี่ยมคณะฯเมื่อวันที่ 24-25 ธันวาคม 2552 และได้ให้ข้อเสนอแนะกับคณะฯให้มีการ
ปรับปรุงการดำเนินงานบางประการซึ่งทางคณะฯ ได้ดำเนินการตามข้อเสนอแนะดังกล่าวแล้ว จนกระทั่งเมื่อวันที่ 11 พฤษภาคม 2553
สภาเภสัชกรรมจึงได้มีมติเห็นชอบในการรับรองปริญญาของคณะเภสัชศาสตร์ มหาวิทยาลัยบูรพา
คณะเภสัชศาสตร์ มหาวิทยาลัยบูรพามุ่งมั่นที่จะพัฒนาคณะฯ อย่างเป็นขั้นเป็นตอนตามแนวทางและข้อเสนอแนะจากสภาเภสัชกรรม
เพื่อให้บรรลุซึ่งวิสัยทัศน์และพันธกิจของคณะฯ
ทำเนียบคณบดี.
รายนามคณบดีคณะเภสัชศาสตร์ มหาวิทยาลัยบูรพา ตั้งแต่ก่อตั้งจนถึงปัจจุบันมีดังนี้
มุข สุไลมาน

มุข สุไลมาน (เกิด 1 กันยายน พ.ศ. 2492) ปัจจุบันดำรงตำแหน่งเลขานุการประธานสภาผู้แทนราษฎร (วันมูหะมัดนอร์ มะทา) กรรมการผู้ทรงคุณวุฒิในคณะกรรมการส่งเสริมกิจการฮัจย์แห่งประเทศไทย อดีตสมาชิกสภาผู้แทนราษฎรจังหวัดปัตตานี และอดีตเลขานุการรัฐมนตรีว่าการกระทรวงมหาดไทย
ประวัติ.
มุข เกิดเมื่อวันที่ 1 กันยายน พ.ศ. 2492 ที่ตำบลตะโละ อำเภอยะหริ่ง จังหวัดปัตตานี เป็นบุตรนายบิเซะ กับนางนีเมาะห์ สุไลมาน ด้านครอบครัวสมรสกับฟารีดา สุไลมาน อดีตสมาชิกสภาผู้แทนราษฎรจังหวัดสุรินทร์
สำเร็จการศึกษาระดับปริญญาตรี บริหารและการบัญชี จากมหาวิทยาลัยธรรมศาสตร์ เมื่อปี พ.ศ. 2517 และนิติศาสตรบัณฑิต จากมหาวิทยาลัยรามคำแหง เมื่อปี พ.ศ. 2528 และปริญญาโทบริหารรัฐกิจ จากมหาวิทยาลัยธรรมศาสตร์ ในปี พ.ศ. 2538
การทำงาน.
มุข เป็นสมาชิกสภาผู้แทนราษฎรจังหวัดปัตตานี สมัยแรกในการเลือกตั้ง พ.ศ. 2535/1 และต่อจากนั้นก็ได้รับเลือกตั้งอีก 2 สมัย คือ การเลือกตั้ง พ.ศ. 2535/2 และการเลือกตั้ง พ.ศ. 2538 ในสังกัดพรรคความหวังใหม่ (กลุ่มวาดะห์) ซึ่งต่อมาได้ย้ายเข้าไปรวมกับพรรคไทยรักไทย และพรรคพลังประชาชนตามลำดับ ต่อมาในปี พ.ศ. 2551 จึงได้ย้ายมาร่วมงานกับพรรคมาตุภูมิ
ในการเลือกตั้ง พ.ศ. 2554 ได้ลงสมัคร สส.ในจังหวัดปัตตานี เขต 4 สังกัดพรรคมาตุภูมิ ซึ่งเป็นการลงสมัครคนละพรรคการเมืองกับภรรยาที่สมัคร สส.จังหวัดสุรินทร์ในนามพรรคภูมิใจไทย
มุข ได้รับแต่งตั้งเป็นกรรมการผู้ทรงคุณวุฒิในคณะกรรมการส่งเสริมกิจการฮัจย์แห่งประเทศไทย ตั้งแต่วันที่ 22 พฤศจิกายน พ.ศ. 2554
ในปี พ.ศ. 2561 เขาและกลุ่มวาดะห์ นำโดย วันมูหะมัดนอร์ มะทา อดีตประธานสภาผู้แทนราษฎร ได้ย้ายมาสังกัดพรรคประชาชาติ และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ แต่ไม่ได้รับเลือกตั้ง ในการเลือกตั้ง พ.ศ. 2562 และ พ.ศ. 2566
ต่อมาในเดือนกรกฎาคม พ.ศ. 2566 เขาได้รับแต่งตั้งเป็นเลขานุการประธานสภาผู้แทนราษฎร (วันมูหะมัดนอร์ มะทา)
โรงเรียนกงไกรลาศวิทยา

โรงเรียนกงไกรลาศวิทยา เป็นโรงเรียนสหศึกษา เปิดสอนระดับมัธยมศึกษา ตั้งอยู่ในอำเภอกงไกรลาศ จังหวัดสุโขทัย เป็นหนึ่งในโรงเรียนของจังหวัดสุโขทัยที่มีการส่งเสริมวัฒนธรรมท้องถิ่นของจังหวัด เช่น มีการแสดงดนตรีมังคละ และได้รับเชิญจัดแสดงในระดับประเทศอยู่บ่อยครั้ง
ประวัติ.
โรงเรียนแห่งนี้ เดิมไม่มีอาคารเรียน หากแต่อาศัยศาลาการเปรียญวัดศรีเมืองเป็นสถานศึกษา ต่อมา ในพ.ศ. 2518 กรมสามัญศึกษาได้อนุมัติงบประมาณสร้างอาคารจำนวน 16 ห้องเรียน จากนั้น ในพ.ศ. 2528 ทาโรงเรียนได้เปิดหน่วยเรียนเคลื่อนที่ ที่หมู่บ้านหนองบัว ตำบลไกรใน อำเภอกงไกรลาศ จังหวัดสุโขทัย และพ.ศ. 2529 ทางโรงเรียนได้เปิดการเรียนการสอนในระดับมัธยมศึกษาตอนปลายด้วยห้องเรียนจำนวน 3 ห้อง
เบอร์ไซติส

เบอร์ไซติส  คืออาการบวมอักเสบของข้อต่อที่หัวไหล่ บางคนเป็นมากจนยกแขนไม่ขึ้นเลย ส่วนที่เป็นส่วนสำคัญอันหนึ่งของไหล่คือ เบอร์ซา (bursa) ซึ่งมีลักษณะเป็นถุง ทำหน้าที่หล่อลื่นข้อต่อ เมื่อถุงเบอร์ซานี้เกิดเป็นอาร์ไทรทีสขึ้นมา ก็ทำให้ไหล่ปวดอักเสบเคลื่อนไหวเมื่อไหร่ ก็เจ็บเมื่อนั้น ภาษาชาวบ้านเรียกว่า "ไหล่ติด" ถ้าภาษาแพทย์ก็คือ "เบอร์ไซติส"
เบอร์ซา หมายถึง ถุงเล็กๆหลายๆถุงรอบบริเวณไหล่ ถุงเล็กเหล่านี้บริเวณถุงรอบนอกเป็นเส้นใยและใต้เส้นใยก็เป็นเนื้อถุง ภายในถุงจะมีน้ำหล่อเลี้ยงที่เรียกว่า synovial fluid จะเป็นถุงอยู่รอบๆบริเวณข้อต่อของไหล่ หน้าที่ของถุงเบอร์ซาเหล่านี้ก็คือ ป้องกันการกระแทกกระเทือน เพราะไหล่ของเราต้องทำงานหนักและกระดูกใช้งานหนัก ถุงเบอร์ซาจะช่วยป้องกันมิให้ การกระแทกกระเทือนบริเวณไหล่ข้อต่อของไหล่เกิดการชอกช้ำบางครั้ง เมื่อเกิดการกระแทกแรงๆหรือไหล่ของเราใช้งานหนักมากเกินไป ถุงเบอร์ซาจะรับการกระแทกแรงๆไม่ได้ เกิดการอักเสบบริเวณไหล่ เมื่อเจ็บปวดมากๆ เราก็เลยไม่กล้าเคลื่อนไหวไหล่ ไหล่ก็จะเกิดการยึดติดกันถาวร ทำให้การเคลื่อนไหวเป็นไปได้ยาก และการเจ็บปวดก็เกิดมากขึ้นเป็นทวีคูณ
ช้างในประเทศไทย

ในปัจจุบัน ช้างเอเชียนอกจากจะเป็นสัตว์ประจำชาติไทยแล้ว ยังมีอิทธิพลต่อประเทศไทย ดังนี้
ช้างไทยในประวัติศาสตร์.
สมัยกรุงสุโขทัย.
ในศิลาจารึกหลักที่ 1 กล่าวว่าพ่อขุนรามคำแหงมหาราชได้ชนช้างชนะขุนสามชนเจ้าเมืองฉอด และยังมีอีกตอนที่กล่าวถึงช้างเผือกตัวโปรดของพ่อขุนรามคำแหงมหาราชที่ชื่อรุจาครี ซึ่งช้างเผือกตัวนี้ทรงให้แต่งด้วยเครื่องคชาภรณ์ แล้วทรงนำราษฎรออกบำเพ็ญกุศลตามพระอารามในอรัญญิกเมื่อครั้งที่ทรงครองกรุงสุโขทัย
สมัยกรุงศรีอยุธยา.
ในสมัยกรุงศรีอยุธยาได้มีช้างเผือกที่มีลักษณะพิเศษที่นำมาเป็นสัตว์คู่บารมีของพระมหากษัตริย์แต่ละรัชกาล
สมัยกรุงธนบุรี.
สมเด็จพระเจ้าตากสินมหาราช ได้ช้างพังเผือกมา 1 เชือก ได้เมื่อครั้งนำกองทัพกรุงไปล้อมเมืองฝาง เจ้าพระฝางหนีพาช้างไปด้วย หลวงคชชาติกองพญาอินท์วิชิตติดตามได้ลูกช้างนำมาถวาย ปรากฏชื่อตามพงศาวดารว่า นางช้างพญามงคลเสวตคชสารศรีเมืองตัวประเสริฐ, พระยาเศวตรกริณี
สมัยกรุงรัตนโกสินทร์.
สมัยรัชกาลที่ 9.
สมัยพระบาทสมเด็จพระมหาภูมิพลอดุลยเดชมหาราช บรมนาถบพิตร พบช้างเผือก 21 ช้าง เหลือ 10 ช้าง คือ
ช้างในภาพยนตร์.
ยังมีภาพยนตร์ไทยที่กล่าวถึงความสำคัญของช้างอีกมากมาย แสดงให้เห็นถึงความสำคัญของช้างที่เป็นสัญลักษณ์ของชาติไทย เช่น
ไซเลนต์ฮิลล์ (วิดีโอเกม)

ไซเลนต์ฮิลล์  เป็นวิดีโอเกมแนวสยองขวัญเอาชีวิตรอดสำหรับเครื่องเล่นเพลย์สเตชัน จำหน่ายโดยโคนามิ และพัฒนาโดยทีมไซเลนต์ จากโคนามิคอมพิวเตอร์เอนเตอร์เทนเมนต์โตเกียว เกมภาคแรกของเกมชุด"ไซเลนต์ฮิลล์"นี้ออกจำหน่ายในอเมริกาเหนือในเดือนมกราคม ค.ศ. 1999 และในญี่ปุ่นและยุโรปภายหลังในปีเดียวกัน "ไซเลนต์ฮิลล์"ใช้มุมมองบุคคลที่สามและสิ่งแวดล้อมสามมิติเรียลไทม์ นักพัฒนาเกมใช้หมอกและความมืดเพื่อทำให้กราฟิกดูหมองมัวเนื่องจากข้อจำกัดของฮาร์ดแวร์ เกมนี้แตกต่างจากเกมสยองขวัญเอาชีวิตรอดก่อนหน้านี้ที่เน้นตัวเอกที่ต้องฝึกฝนการต่อสู้ แต่ตัวละครผู้เล่นในเกมไซเลนต์ฮิลล์เป็น "คนธรรมดาทั่วไป" (everyman)
เกมเล่าเรื่องเกี่ยวกับแฮร์รี เมสัน ขณะตามหาลูกสาวบุญธรรมที่หายตัวไปในเมืองอเมริกันสมมุติของไซเลนต์ฮิลล์ เขาประสบกับลัทธิบูชาที่ทำพิธีฟื้นคืนชีพเทพเจ้า เขาค้นพบจุดกำเนิดที่แท้จริง เกมมีฉากจบห้าแบบ ขึ้นกับการกระทำของผู้เล่น รวมถึงฉากจบแบบตลกขบขันหนึ่งแบบ
"ไซเลนต์ฮิลล์"ได้รับคำวิจารณ์ที่ดีจากนักวิจารณ์หลังจากออกจำหน่าย และประสบความสำเร็จเชิงพาณิชย์ ถือว่าเป็นเกมที่นิยามเกมสยองขวัญเอาชีวิตรอด แยกตัวจาภาพยนตร์สยองขวัญเกรดบีไปเป็นรูปแบบสยองขวัญเชิงจิตวิทยาที่เน้นบรรยากาศ มีการนำไซเลนต์ฮิลล์ไปสร้างใหม่ในหลายรูปแบบ เช่น วิชวลโนเวลในปี ค.ศ. 2001 ภาพยนตร์"เมืองห่าผี"ในปี ค.ศ. 2006 และเกมที่เล่าเรื่องใหม่ในชื่อ "" เกมมีภาคต่อคือ "ไซเลนต์ฮิลล์ 2" ในปี ค.ศ. 2001
มหาวิทยาลัยเคนทักกีสเตต

มหาวิทยาลัยเคนทักกีสเตต (ย่อว่า KSU) เป็นมหาวิทยาลัยในสหรัฐอเมริกาตั้งอยู่ที่เมืองแฟรงก์เฟิร์ต ในรัฐเคนทักกี มหาวิทยาลัยนี้มีชื่อเสียงเป็นประวัติศาสตร์สำหรับแอฟริกันอเมริกันตั้งแต่ในช่วงที่มีการแบ่งแยกสีผิวตั้งแต่ปี พ.ศ. 2497
มหาวิทยาลัยก่อตั้งเมื่อ 11 ตุลาคม พ.ศ. 2430 ปัจจุบัน (พ.ศ. 2554) มีนักศึกษา 2,341 คน
ทอม ฮาร์ดี

เอ็ดเวิร์ด ทอมัส ฮาร์ดี (เกิด15 กันยายน ค.ศ. 1977) นักแสดง , โปรดิวเซอร์และนักเขียนบทชาวอังกฤษ หลังเรียนจบการแสดงจาก Drama Centre London โดยเขาเปิดตัวผลงานแรก จากฝีมือผู้กำกับ ริดลีย์ สกอต เรื่อง "Black Hawk Down" (2001), และเป็นตัวรองใน "" (2002), "RocknRolla" (2008) และเป็นตัวหลักใน "Bronson" (2008), "Warrior" (2011), "Tinker Tailor Soldier Spy" (2011), "Lawless" (2012), "Locke" (2013) ในปี 2015 เขาได้เล่นเป็นแม็ด แม็กซ์ ร็อคคาแทนสกี้ ใน และเล่นเป็นฝาแฝดตระกูลเครย์ ใน อาชญากรแฝด แสบมหาประลัย เขาได้รับการเสนอชื่อ สำหรับรางวัลออสการ์ สาขานักแสดงสมทบชายยอดเยี่ยม จากการแสดงของเขาใน เดอะ เรเวแนนท์ ต้องรอด เขาปรากฎตัวในหนังของ คริสโตเฟอร์ โนแลน ถึง 3 เรื่อง จิตพิฆาตโลก (2010) และ แบทแมน อัศวินรัตติกาลผงาด (2012) รับบทเป็นเบน และ ดันเคิร์ก (ภาพยนตร์ พ.ศ. 2560) (2017) ในปี 2018 ทอมได้เล่นตัวละครหลัก รับบทเป็นเวน่อม และภาคต่อในปี 2021 เวน่อม ศึกอสูรแดงเดือด
พอร์เชอ

บมจ. ดร. ฟ. พอร์เชอ วศ.ด.กมศ.  หรือย่อเป็น บมจ.พอร์เชอ  เป็นบริษัทผู้ผลิตรถยนต์ของประเทศเยอรมนี มุ่งเน้นผลิตรถยนต์กลุ่มสมรรถนะสูง ทั้งรถยนต์สปอร์ตคาร์, เอสยูวี และรถเก๋ง บมจ.พอร์เชอมีสำนักงานใหญ่อยู่ในเมืองชตุทท์การ์ท และมีหุ้นใหญ่อันดับสองคือเครือฟ็อลคส์วาเกิน และและผู้ถือหุ้นใหญ่อันดับหนึ่งพอร์เชอเอาโทโมบิลโฮลดิงส์ รถยนต์พอร์เชอที่ผลิตอยู่ในปัจจุบันได้แก่ 718 Boxster/Cayman, 911, Panamera, Macan, Cayenne และ Taycan
ประวัติ.
ดร.แฟร์ดีนันท์ พอร์เชอ ก่อตั้งบริษัทนี้ขึ้นในปีค.ศ. 1931 มีสำนักงานหลักอยู่ในเมืองชตุทท์การ์ท เดิมทีรับงานเป็นที่ปรึกษาและช่วยออกแบบรถยนต์เท่านั้น ไม่ได้คิดจะสร้างยี่ห้อรถยนต์ของตัวเอง หนึ่งในงานด้านการปรึกษาของบริษัทนี้คือการรับงานจากรัฐบาลเยอรมันให้ออกแบบรถยนต์ราคาถูกเพื่อประชาชนชาวเยอรมัน และก็ได้ออกมาเป็น "รถเต่าฟ็อลคส์วาเกิน" หนึ่งในรถยนต์ที่ประสบความสำเร็จที่สุดตลอดกาลของโลก รถยนต์พอร์เชอ 64 ซึ่งพัฒนาขึ้นในปีค.ศ. 1939 ก็ใช้อะไหล่ส่วนใหญ่ร่วมกับรถเต่า
ในช่วงสงครามโลกครั้งที่สอง ก็ได้ย้ายสายการผลิตไปผลิตรถฟ็อลคส์วาเกินสำหรับทหาร ได้แก่รุ่นคือเบลวาเกิน  ผลิตกว่า 52,000 คัน กับรุ่นชวิมวาเกิน  ผลิตกว่า 15,000 คัน นอกจากนี้ บริษัทพอร์เชอยังเป็นผู้ออกแบบรถถังหนักในช่วงสงคราม แม้ว่าบริษัทพอร์เชอจะพ่ายแพ้ต่อบริษัทคู่แข่งในการประมูลผลิตรถถังทีเกอร์ 1 และทีเกอร์ 2 แต่ก็ใช่ว่างานที่จะมาจะสูญเปล่าซะทีเดียว แชสซีที่พอร์เชอออกแบบไว้สำหรับรถถังทีเกอร์ 1 ถูกนำไปใช้เป็นฐานในการสร้างรถถังพิฆาต"เอเลอฟันท์"  พอร์เชอยังเป็นผู้พัฒนาสุดยอดรถถังหนัก "เมาส์" ในช่วงปลายสงคราม 
เมื่อสงครามโลกครั้งที่สองยุติลงในปีค.ศ. 1945 เมืองว็อลฟส์บวร์คอันเป็นที่ตั้งของโรงงานพอร์เชอก็ตกอยู่ในเขตยึดครองของอังกฤษ อดีตสมาชิกพรรคนาซีอย่างดร.พอร์เชอจึงถูกปลดจากตำแหน่งประธานบอร์ดบริหารของฟ็อลคส์วาเกิน ทางการอังกฤษแต่งตั้งพันตรีอีวาน เฮียร์ช นายทหารช่างอังกฤษ เข้ามาควบคุมโรงงานพอร์เชอ และในปลายปีนั้นเอง ดร.พอร์เชอถูกจับกุมในฐานะอาชญากรสงคราม แต่การไต่สวนกลับไม่เคยเกิดขึ้น ตลอดช่วงเวลายี่สิบเดือนที่เขาถูกจองจำ นายแฟร์รี บุตรชายของดร.พอร์เชอ ตัดสินใจตั้งบริษัทสร้างรถยนต์ของตัวเองเนื่องจากเขาไม่พบรถยนต์ที่ตรงตามความต้องการของเขาในตลาด เขาต้องคอยประคับประคองบริษัทที่เขาสร้างให้ผ่านช่วงเวลาลำบากนี้ไปให้ได้ 
ภายหลังดร.พอร์เชอถูกปล่อยตัวในเดือนสิงหาคม ค.ศ. 1947 รถยนต์ยี่ห้อพอร์เชอแบบแรกถูกสร้างขึ้นในโรงเลื่อยในเมืองกมึนด์ เมืองชนบทในประเทศออสเตรีย รถยนต์คันต้นแบบนี้ถูกนำไปโชว์แก่ดีลเลอร์รถยนต์หลายแห่งในเยอรมนี และเมื่อมียอดพรีออเดอร์ถึงจำนวนที่เพียงพอ การผลิตเริ่มขึ้นในปีค.ศ. 1948 โดยบริษัทของบุตรชายขึ้นและได้ออกมาเป็นพอร์เชอ 356 บริษัทของลูกชายถูกรวมเป็นส่วนหนึ่งของบริษัทหลักของบิดาในเมืองชตุทท์การ์ทในปีค.ศ. 1950
Pachydermata

Pachydermata (มาจากภาษากรีกสองคำ คือ "παχύς" (หนา) และ "δερμα" (หนัง) รวมจึงหมายถึง "หนังหนา") เป็นอันดับหนึ่งของสัตว์เลี้ยงลูกด้วยน้ำนมที่ปัจจุบันไม่ใช้แล้ว อธิบายโดย กอตต์ลีบ สตอร์, จอร์จส์ คูวิเยร์ และอื่น ๆ ซึ่งเคยได้รับการยอมรับอย่างแพร่หลายในอดีต แต่เนื่องจากอันดับดังกล่าวเป็นการรวบรวมสัตว์จากหลายสายพันธุ์ จึงไม่ได้รับการยอมรับอีกต่อไป แต่มันยังถือว่ามีความสำคัญในประวัติศาสตร์การจำแนกประเภทสิ่งมีชีวิตอยู่ สัตว์ในอันดับนี้ประกอบด้วยช้าง ฮิปโปโปเตมัส แรด สมเสร็จ ม้า และหมูป่า
Pachydermata ของคูเวียร์นั้นประกอบด้วยสัตว์เลี้ยงลูกด้วยน้ำนมสามวงศ์ ซึ่งเขาเรียกว่า "Proboscidiana", "Pachydermata Ordinaria" และ "Solipedes" ซึ่งทั้งหมดเป็นสัตว์กินพืช ปัจจุบัน วงศ์เหล่านี้ถูกจำแนกออกเป็น "Proboscidea" ซึ่งประกอบด้วยช้างที่ยังไม่สูญพันธุ์อยู่สามสปีชีส์เท่านั้น, "Perissodactyla" หรือสัตว์มีกีบเท้านิ้วแปลก รวมไปถึงม้า สมเสร็จ และแรด, "Suina" ประกอบด้วยสุกรและเพคคารี และ "Hyracoidea" หรือไฮแรกซ์
คูเวียร์เองเคยนิยาม Pachydermata ไว้ว่า "สัตว์ที่มีกีบเท้า แต่ไม่ใช่สัตว์เคี้ยวเอื้อง" ขณะที่สตอร์อธิบายว่า "สัตว์เลี้ยงลูกด้วยน้ำนมที่มีกีบเท้าและมีนิ้วมากกว่าสองนิ้ว" คูเวียร์ได้เพิ่มม้าเข้าไปในอันดับนี้ด้วย
ถึงแม้ว่าอดีตอันดับ Pachydermata มักจะถูกอธิบายว่าเป็นการจัดสัตว์เลี้ยงลูกด้วยน้ำนมที่ไม่เกี่ยวข้องกันเข้าด้วยกัน แต่นักสัตววิทยาที่มีชื่อเสียงหลายคนยอมรับการจัดอันดับนี้ รวมทั้งชาร์ลส์ ดาร์วิน โดยเป็นสัตว์เลี้ยงลูกด้วยน้ำนมที่มีกีบเท้าโดยไม่นับรวมสัตว์มีกีบเท้าอื่น ๆ และลักษณะทางกายวิภาคได้สนับสนุนความใกล้เคียงของสัตว์เลี้ยงลูกด้วยน้ำนม "Pachyderm" กับสัตว์ประเภทเดียวกัน และสัตว์มีกีบเท้าอื่น ๆ
มัสยิดหนิวเจีย

มัสยิดหนิวเจีย  เป็นมัสยิดที่เก่าแก่ที่สุดในปักกิ่ง ประเทศจีน สร้างขึ้นเมื่อ ค.ศ. 996 ได้บูรณปฏิสังขรณ์และต่อมาก็ได้ขยับขยายในรัชสมัยของจักรพรรดิคังซีแห่งราชวงศ์ชิง
มัสยิดนี้ตั้งอยู่ในเขตเซวียนอู่ของปักกิ่ง เป็นศูนย์กลางทางศาสนาของมุสลิมกว่าหมื่นคนจากบริเวณใกล้เคียง และเป็นมัสยิดที่ใหญ่ที่สุดและเก่าแก่ที่สุดในปักกิ่ง ทำให้เขตเซวียนอู่เป็นเขตที่มีมุสลิมอาศัยอยู่มากที่สุดในปักกิ่งด้วย
มัสยิดหนิวเจียครอบคลุมเนื้อที่ประมาณ 6,000 ตารางเมตร มัสยิดมีลักษณะวัฒนธรรมผสมระหว่างอิสลามกับจีน สถาปัตยกรรมภายนอกแสดงให้เห็นถึงอิทธิพลของวัฒนธรรมจีนแบบดั้งเดิม ในขณะที่ภายในส่วนใหญ่ตกแต่งในแบบของอิสลาม อาคารมัสยิดซึ่งสร้างด้วยไม้ซุงเป็นแหล่งที่ตั้งอนุสรณ์สถานและแผ่นจารึกต่าง ๆ เช่นแผ่นจารึกพระราชกฤษฎีกาของจักรพรรดิที่ประกาศใช้เมื่อ ค.ศ. 1694 ในช่วงราชวงศ์ชิง
ประวัติ.
มัสยิดหนิวเจียสร้างขึ้นเมื่อ ค.ศ. 996 ในช่วงราชวงศ์เหลียว เนื่องจากชุมชนมุสลิมในท้องที่ขณะนั้นถูกห้ามมิให้สร้างมัสยิดด้วยสถาปัตยกรรมอื่นนอกเหนือไปจากแบบจีนดั้งเดิม ซึ่งได้รับการยกเว้นเพียงอักษรวิจิตรของภาษาอาหรับที่ให้นำมาใช้ได้ มัสยิดนี้บูรณปฏิสังขรณ์ขึ้นใหม่เมื่อ ค.ศ. 1442 ในช่วงราชวงศ์หมิง และขยับขยายเพิ่มเติมเมื่อ ค.ศ. 1696 ในช่วงราชวงศ์ชิง ปัจจุบันเป็นมัสยิดหลักแห่งหนึ่งของประเทศจีนในแถบภาคเหนือ
มัสยิดนี้เคยบูรณปฏิสังขรณ์มาแล้วสามครั้งตั้งแต่การก่อตั้งสาธารณรัฐประชาชนจีนใน ค.ศ. 1949 ได้แก่ ค.ศ. 1955, 1979 และ 1996 ตามลำดับ
เซอา โอซาซูนา

กลุบอัตเลติโกโอซาซูนา ([ˈkluβ atˈletiko osaˈsuna], "โอซาซูนาอัตเลติกกลุบ"), หรือเรียกโดยง่ายว่า โอซาซูนา, เป็นสโมสรฟุตบอลในประเทศสเปน ตั้งอยู่ในปัมโปลนา แคว้นนาวาร์ ก่อตั้งขึ้นเมื่อวันที่ 24 ตุลาคม ค.ศ. 1920 ปัจจุบันสโมสรลงเล่นอยู่ในลาลิกา โดยใช้สนามเอลซาดาร์เป็นสนามเหย้า ซึ่งมีความจุ 23,576 ที่นั่ง โดยปกติชุดเหย้าของสโมสรจะใช้เสื้อสีแดง และกางเกงสีกรมท่า โอซาซูนา เป็นหนึ่งในสี่สโมสรอาชีพในประเทศสเปนที่เป็นเจ้าของโดยสมาชิกของสโมสร ซึ่งจะเลือกประธานสโมสรเข้ามาทำหน้าที่บริหารโดยการเลือกตั้ง
โอซาซูนาเป็นสโมสรเพียงหนึ่งเดียวจากแคว้นนาวาร์ที่ได้ลงเล่นในลาลิกา แม้ว่าสโมสรจะไม่เคยได้ถ้วยรางวัลระดับประเทศ แต่เคยเข้าชิงชนะเลิศโกปาเดลเรย์ใน ค.ศ. 2005 และเคยจบอันดับสูงสุดในลาลิกาที่อันดับที่สี่ใน ค.ศ. 1991 และ 2006
"โลส โรฆิโยส" เป็นฉายาของสโมสร ซึ่งหมายถึง "สีแดง" คำว่า "โอซาซูนา" หมายถึง "สุขภาพ" ในภาษาบาสก์ ใช้ในความหมายของ "พละกำลัง" ซึ่งทำให้โอซาซูน่าเป็นทีมเดียวในลาลีกาที่มีชื่อเป็นภาษาบาสก์ พวกเขามีการแข่งขันระหว่างเรอัลซาราโกซา และเรอัลมาดริด และสโมสรในบาสก์หลายทีม โดยเฉพาะอัตเลติกบิลบาโอ โอซาซูนา มีสถาบันฟุตบอล (กันเตรา) ซึ่งสร้างผลผลิตเป็นผู้เล่นที่ประสบความสำเร็จหลายคนคล้ายกับสโมสรอื่นในภูมิภาคบาสก์
 "ณ วันที่ 5 พฤศจิกายน ค.ศ. 2021"
ผู้เล่นปัจจุบัน.
ผู้เล่นทีมชุดใหญ่.
<templatestyles src="Template:Football squad player/styles.css" />
ทีมสำรอง.
<templatestyles src="Template:Football squad player/styles.css" />
ยืมตัวออก.
<templatestyles src="Template:Football squad player/styles.css" />
เดปอร์ติโบเดลาโกรุญญา

เดปอร์ติโบเดลาโกรุญญา  เป็นสโมสรฟุตบอลอาชีพในเมืองอาโกรุญญา แคว้นกาลิเซีย
ประวัติ.
ก่อตั้งในปี ค.ศ. 1906 เล่นในลาลิกา แต่หลังจบฤดูกาล 2010-11 สโมสรก็ตกชั้นไปอยู่ดิวิชันที่ 2 ในปี ค.ศ. 2011
เดปอร์เป็นผู้ชนะเลิศในลีกลาลิกา 1 ครั้ง ในฤดูกาล 1999-2000 และลีกรองของประเทศชนะเลิศ 5 ครั้ง สโมสรได้ถ้วยการแข่งขันฟุตบอลสเปน 2 ครั้ง (1995 และ 2002) และ 3 ถ้วยซูเปร์โกปาเดเอสปัญญา ทีมอยู่ในลาลิกาใน 20 ปีหลัง โดยอยู่ครึ่งบนของตาราง 16 ใน 19 ฤดูกาล สโมสรยังได้ลงแข่งยูฟ่าแชมเปียนส์ลีก 5 ฤดูกาลติดต่อกัน และสามารถเข้าไปถึงรอบรองชนะเลิศได้ใน ค.ศ. 2004
สนาม.
เดปอร์ติโบมีสนามกีฬาเหย้าคือเรียซอร์ ที่บรรจุผู้ชมได้ถึง 34,600 คน โดยสนามสร้างเสร็จในปี ค.ศ. 1944 คู่แข่งของทีมคือทีมเซลตาเดบิโก ที่เป็นนัดการแข่งขันที่รู้จักในชื่อดาร์บีแห่งแคว้นกาลิเซีย
แก่นท้าว

เมืองแก่นท้าว  เป็นเมืองหนึ่งของแขวงไชยบุรีที่อยู่ไปทางทิศใต้ของแขวงไชยบุรีประมาณ 200 กิโลเมตร มี 53 หมู่บ้าน มีประชากร 37,000 คน ทิศเหนือติดกับเมืองชนะคาม แขวงเวียงจันทน์ ทิศตะวันตกติดกับเมืองบ่อแตน ทิศใต้ติดกับจังหวัดเลย ประเทศไทย ในสมัยที่แขวงไชยบุรีอยู่ใต้การปกครองของไทยในนามจังหวัดลานช้าง เมืองแก่นท้าวนี้มีสถานะเป็นอำเภอแก่นท้าว
เพลาลูกเบี้ยวเดี่ยวเหนือสูบ

เพลาลูกเบี้ยวเดี่ยวเหนือสูบ คือกลไกการทำงานอย่างหนึ่งของเครื่องยนต์สันดาบภายใน เป็นตัวทำหน้าที่เปิดลิ้นไอดีเพื่อนำส่วนผสมของอากาศและเชื้อเพลิงเข้าสู่ห้องเผาไหม้ และเปิดลิ้นไอเสียเพื่อนำอากาศเสียที่เกิดจากการเผาไหม้ออกสู่ท่อไอเสีย หลักการทำโดยทั่วไปเหมือนกับ DOHC และ OHV เพียงแต่จะมีเพลาเบี้ยวเพียงแท่งเดียวทำหน้าที่ทั้งเปิด-ปิด ทั้งไอดีและไอเสีย ซึ่งจะคล้ายกับ SOHC มาก
เพลาลูกเบี้ยว.
เพลาลูกเบี้ยวซึ่งมีลักษณะเป็นแท่งเหล็กกลม และส่วนที่เรียกว่าลูกเบี้ยวมีรูปร่างคล้ายวงกลมรูปไข่ซึ่งส่วนของรูปไข่นี้จะทำหน้าที่กดลิ้น (valve) ไอดีและไอเสียให้เปิดในช่วงระยะเวลาหนึ่ง ในแต่ละแท่งของเพลาลูกเบี้ยวอาจจะมีหลายลูกขึ้นอยู่กับจำนวนลูกสูบ
การทำงาน.
เพลาลูกเบี้ยวอาศัยแรงขับเพลาข้อเหวี่ยง (crankshaft) โดยส่งผ่านแรงหมุนด้วยโซ่ราวลิ้น (timing chain) สายพานราวลิ้น (timing belt) หรือเฟืองราวลิ้น (timing gear) เมื่อเครื่องยนต์เกิดการหมุนจะส่งผ่านแรงหมุนผ่านโซ่ราวลิ้น (อาจเป็นสายพาน หรือเฟืองราวลิ้น ขึ้นอยู่กับผู้ผลิต) ทำให้เพลาลูกเบี้ยวหมุนตาม และส่วนของลูกเบี้ยวซึ่งมีลักษณะที่เป็นวงรีคล้ายรูปไข่ไปสัมผัสกับลิ้นไอดีหรือไอดีเมื่อส่วนที่ยื่นออกมามาที่สุดของลูกเบี้ยวสัมผัสกับลิ้นจะส่งผลให้เกิดการเปิดตัวขึ้นของลิ้นนั้น หากเป็นลิ้นไอดีเปิดจะทำให้อากาศที่ผสมกับเชื้อเพลิงไหลเข้าสู่ห้องเผาไหม้ (อาศัยแรงดูดจากภายในห้องเผาไหม้) จากนั้นก็ปิดตัวลงและทำการจุดระเบิดหรือเผาไหม้ เปลี่ยนพลังงานความร้อนที่มีแรงดันไปดันลูกสูบและเกิดการหมุนของเครื่องยนต์ หรือการเปลี่ยนพลังงานความร้อนเป็นพลังงานกล เมื่อการเผาไหม้หยุดเพลาลูกเบี้ยวทำหน้าที่เปิดลิ้นไอเสียนำอากาศเสียที่เกิดจากการเผาไหม้ออกสู่ท่อไอเสีย อย่างไรก็ตามลิ้นไอดีและไอเสีย จะไม่เปิดพร้อมกันแต่จะปิดพร้อมกันในจังหวะหนึ่งเพื่อทำการจุดระเบิดให้เกิดแรงดันไปสู่ลูกสูบส่งผ่านแรงเคลื่อนที่ไปสู่ก้านสูบและหมุนข้อเหวี่ยงของเครื่องยนต์เพื่อการทำงานของเครื่องยนต์อย่างต่อเนื่อง
สโมสรฟุตบอลมาลากา

สโมสรฟุตบอลมาลากา  เป็นสโมสรฟุตบอลอาชีพสเปน ตั้งอยู่ที่เมืองมาลากา แคว้นอันดาลูซิอา ปัจจุบันเล่นในลาลิกา สเปน
สโมสรฟุตบอลมาลากา เป็นเสมือนมรดกของสโมสรเซเดมาลากา หนึ่งในสโมสรที่มีประวัติศาสตร์มากที่สุดของแคว้นอันดาลูซิอา โดยเป็นสโมสรที่มีความคล้ายกัน ทั้งฐานผู้ชื่นชอบและประเพณีของสโมสร ถึงแม้ว่าในความเป็นจริงแล้วจะแตกต่างกันทั้งเรื่องบันทึกต่าง ๆ ไม่ว่าจะเป็นวันก่อตั้ง สโมสรได้ลงแข่งขันในลาลิกา 20 ฤดูกาล ในเซกุนดาดิบิซิออน 29 ฤดูกาล ในเตร์เซราดิบิซิออน 9 ฤดูกาล ซึ่งปัจจุบันไม่มีสโมสรเซเดมาลากาแล้ว
สโมสรมาลากาในปัจจุบันลงแข่งในลาลิกา 9 ฤดูกาล เซกุนดาดิบิซิออน 3 ฤดูกาล เซกุนดาดิบิซิออนเบ 3 ฤดูกาล และในเตร์เซราดิบิซิออน 1 ฤดูกาล สโมสรเป็นผู้ชนะในยูฟ่าอินเตอร์โตโตคัป ในปี ค.ศ. 2002 และต่อมาเข้ารอบคัดเลือกในยูฟ่าคัป ในฤดูกาลถัดมา และสามารถเข้าสู่รอบก่อนชิงชนะเลิศ
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />